标题：868年
中国纪年
868年，唐懿宗昭圣惠孝皇帝咸通九年
历史大事
杨收赐死
咸通九年（八六八）三月十五日，杨收赐死。杨收，字藏之，冯翊（今陕西大荔）人。会昌元年（八四一）登进士，随杜悰历藩府幕僚。大中年间（八四七——八五九）入朝为监察御史，累迁长安（今陕西西安）令。拜翰林学士、知制浩。懿宗即位，擢中书舍人、翰林承旨。与大宦官杨玄价叙为同宗，深相交结，咸通四年，拜同平章事。建言置镇南军，屯兵积粮，支援岭南诸军收复南诏侵占交趾城（今越南河内），以功迁右仆射。居位侈靡，门客倚为奸利。杨玄价招贿请托未得尽从，为其所潜。七年，罢为宣歙（今安徽宣城）观察使。次年，受贿事发，贬端州（今广东肇庆）司马，再贬欢州（今越南荣市），赐自尽。
徐州戍卒庞勋、许佶自桂林起兵北还
咸通四年（八六三）初，唐廷以南诏攻陷安南（今越南河内），敕徐州观察使募兵二千赴援，分八百人屯戍桂林，约定三年替代。九年七月，戍卒屯防已达六年，屡请代还，而观察吏崔彦曾以军需空虚，发兵所费甚多为由，决定戍卒再留一年，戍卒闻讯愤怒，都虞候许佶等乘桂管观察使移镇湖南，新使未至之机，率戍卒杀都将王仲甫，推粮料判官宠勋为主，劫掠兵器北还。
徐州戍卒北还至泗州
咸通九年（八六八）七月，庞勋、许佶率徐州戍卒在桂林发动兵变，擅自北还。八月，唐廷遣宦官张敬思宣诏赦戍卒擅归之罪，押还徐州。九月，庞勋、许佶率戍卒过湖南，沿江东下。途中，许佶洞察唐廷赦罪乃缓兵之计，若回徐州，必被屠杀，遂各出私财造兵甲旗帜，召集银刀亡命，众至千人。沿途藩镇由于无朝廷出兵敕令，皆严守自保。徐州戍兵越浙西、淮南，于九月二十七日顺利抵达泗州（今江苏盱眙北），距徐州约二百余里。
庞勋攻克宿州
咸通九年（八六八）九月，徐州戍卒庞勋等既抵泗州，闻唐廷已下密敕，一旦至徐州，将尽被屠杀。庞勋、许佶遂召集戍卒，决定武装对抗唐廷，死中求生。十月，庞勋率戍卒进至符离（今安徽宿州北），送信给崔彦曾，言徐州军将尹戡等三人狡诈多疑，如能停此三人军职，并将戍卒别置二营，由一将统辖，则服从朝命。崔彦曾拒绝庞勋要求，命都虞候元密率兵三千讨伐庞勋，又命宿州、泗州各出兵协助元密。八日，元密从徐州出发，至任山（今江苏徐州西南）北，欲袭击戍卒，被庞勋等察觉。十日，庞勋乘宿州出兵，城内空虚之机，率军攻陷州城。庞勋散财贫民，召募士卒，百姓四面云集，得数千人。于是勒兵乘城，自称兵马留后。至此，戍卒与农民结合，由兵变而发展为起义。
庞勋大败元密
咸通九年（八六八）十月十日，庞勋攻克宿州。次日，徐州都虞候元密率官军追至城下，准备攻城。不料庞勋夜中使妇女敲鼓持更，麻痹官军；掠取城中大船三百艘，装满粮食器物，顺汴水东下，从官军包围中逃出。天亮后，元密始知庞勋已率义军离城，急率军追击，士卒皆未食，至追及义军，已饥乏不堪。庞勋命千人埋伏于舟中，列阵于汴水堤外。见官军临近，伪装逃亡。元密以为义军畏己，纵兵急迫。庞勋命舟中及堤外义军夹攻，官军大败，死千余人，其余皆降。元密与诸将及监阵敕使均死，无一人生还。
庞勋攻克徐州
咸通九年（八六八）十月，庞勋率起义军大败徐州官军于汴水之上。庞勋问降卒，知徐州无备，遂决意攻取。十五日，庞勋率军北渡濉水，越山趋徐州。当晚，徐泗观察使崔彦曾始知元密败讯，遂向邻道求救。次日，命塞城门，选城中丁壮拒守。十七日，庞勋率义军至徐州城下，凡居民在城外者，皆安抚无所侵扰，大得民心，争归义军协助攻城。不多时，外城攻克，观察使崔彦曾退保子城。居民又协助义军焚陷子城，擒崔彦曾，杀其部将尹戡等人。城中愿参加义军者万余人。庞勋以许佶为都虞候，赵可立为都游弈使，部下各为牙将，分领诸军。又遣部将刘行及率一千五百人攻取濠州（今安徽凤阳东北），李圆率二千人攻泗州（今江苏盱眙北），梁丕率千人屯守宿州，其余要害县镇，皆缮兵戍守。附近州县“群盗”，皆远道而来归附，勋出徐州官库钱帛召募士卒，百姓争相应募，数日达五万人，声威大振。
庞勋遣使请赐旌节
咸通九年（八六八）十月十七日，庞勋率义军一举攻克徐州。廿日，遣押牙张琯赴长安请求唐廷赐与旌节，欲效法武宁前任节度使王智兴旧例，胁迫唐廷任己为观察使。十一月，唐廷遣宦官康道伟赴徐州宣慰，庞勋出城隆重欢迎。随后，又设宴招待，作“求旌节表”，请道伟向唐廷奏闻。十四日，庞勋闻唐廷又派敕使来徐州，以为必赐旌节，众皆祝贺。次日，敕使至，惟责徐泗观察使崔彦曾及监军张道谨败军，贬二人官。勋大为失望，遂囚留敕使。
庞勋久攻泗州，不克
咸通九年（八六八）十月，庞勋率义军一举攻克徐州，遣部将李圆率二千人攻泗州（今江苏盱眙北）。泗州刺史杜慆闻讯，缮守完兵，求救于淮南（今江苏扬州）。李圆遣精兵百人先入泗州，被杜慆设计诛杀，圆遂奋力攻城，城上矢石雨下，死数百人。庞勋以泗州当江淮要冲，李圆久攻不克，十一月，遣部将吴迥代圆。十七日，吴迥再率义军攻城，昼夜不息。杜慆好友辛谠自告奋勇，前往淮南搬救兵五百人，加强防守。庞勋再派部将刘佶率兵千人，刘行及自濠州（今安徽凤阳东北）遣部将王弘立率兵皆增援吴迥，围攻泗州。廿九日，浙西（今江苏镇江）节度使杜审权遗都头翟行约率兵四千救泗州，被义军围歼于淮水之南。十二月，义军乘胜攻克都梁城（今江苏盱眙北），全歼淮南援泗州官军数千人。泗州援兵无望，粮亦将尽，闰月十日，辛谠率勇士十人乘轻舟夜出，赴淮南、浙西搬取救兵。浙西派押牙赵翼率二千人，与淮西共给米五千斛，盐五百斛以救泗州。十年正月，辛谠、赵翼率浙西兵并粮、盐等物入泗州城，杜慆大喜，继续坚守。四月，淮南节度使马举率精兵三万北渡淮水，大败义军，死数千人，王弘立战死，吴迥退保徐城（今江苏盱眙西北），泗州之围始解。
庞勋攻克都梁城
咸通九年（八六八）十一月，庞勋遣部将吴迥等围攻泗州（今江苏盱眙北），泗州刺史杜慆遣辛谠向淮南（今江苏扬州）求救。淮南节度使令狐绹命都押牙李湘率数千人马赴援，湘与监阵敕使郭厚本兵会合，屯于都梁城（今江苏盱眙北），与泗州隔淮水相望。三十日，庞勋义军大破浙西（今江苏镇江）援军四千人，乘胜围都梁城。十二月五日，李湘等率兵出战大败，义军遂克都梁城，擒李湘、郭厚本送押徐州（今江苏），进据淮口，隔断唐东南漕运。
庞勋淮口大捷
咸通九年（八六八）十一月，庞勋义军围攻泗州（今江苏盱治北），屡败唐淮南（今江苏扬州）、浙西（今江苏镇江）援军，泗州危在旦夕。十二月，唐徐州南面行营招讨使戴可师率兵三万北渡淮水，救援泗州。庞勋义军弃淮南营垒。可师欲先夺淮口，再救泗州，十三日，围义军所占都梁城（今江苏盱冶北），义军诈降，可师遂退兵五里，是日夜，义军顺利突出重围。次日大雾，义军乘敌无备，庞勋部将王弘立率义军数万人大败唐军，唐军逃亡仅余数百人，其余皆被杀或溺淮水而死。弘立传戴可师及其监军、将校首级于徐州。乘胜围寿州（今安徽寿县），掠诸道贡赋，由寿州至京漕运亦绝。
庞勋攻克滁州等地
咸通九年（八六八）十一月，懿宗以康承训为徐州行营都招使，率诸军镇压庞勋起义。至十二月，诸道兵赴新兴（今河南宁陵境内）集中，才万余人，承训以众寡不敌，退屯宋州（今河南商丘南）。庞勋乘唐大军未至之机，分遣其将丁从实等各率数千人，分南北两路攻讨诸州。丁从实等破沭阳（今属江苏）、下蔡（今安徽凤台）、乌江（今安徽）、巢县（今安徽巢湖）、攻克滁州（今安徽滁县）、和州（今安徽和县），杀和州守军八百余人。
置定边军节度使
咸通九年（八六八）六月，凤翔少尹李师望上奏，言嶲州（今四川西昌）为控扼南诏要塞，距成都甚远，西川难以节制，请建定边军，屯重兵于嶲州，以邛州（今四川邛崃）为治所，以御南诏。懿宗准奏，诏以师望为嶲州刺史，定边军节度观察使，领玠、眉（今四川眉山）、蜀（今四川崇庆）、邛、雅（今四川雅安）、嘉（今四川乐山）、黎（今四川汉源西北）七州，统押诸蛮并统领诸道行营。师望欲为一道节制，故建此策，其实邛州距成都才一百六十里，而距仑州千里，如此欺罔，竟得准奏。
康承训为徐州行营都招讨使
咸通九年（八六八）十一月，懿宗诏以金吾大将军康承训为义成（今河南滑县）节度使、徐州行营都招讨使；神武大将军王晏权为徐州北面行营招讨使；羽林将军戴可师为徐州南面行营招讨使，发诸道兵征讨庞勋。承训奏请发沙陀、吐谷浑、鞑靼、葜苾蕃兵参战，懿宗诏许。 
王玠雕《金刚般若波罗蜜经》
咸通九年（八六八）四月十五日，王玠雕印《金刚般若波罗蜜经》。该经用七张纸粘成一卷，全长十六尺，卷首有释迦牟尼说法画面，镂刻精美。该书系现存最早的有插图的雕版书籍。本世纪初在敦煌石窟发现，后被斯坦因窃走，现存英国伦敦大英博物馆。
现存我国最早印刷物《金刚经》卷子印于本年；印刷技术已很熟练。
通鉴记载
懿宗昭圣恭孝文宗皇帝中咸通九年（戊子，公元八六八年） 
夏，六月，凤翔少尹李师望上言：“巂州控扼南诏，为其要冲，成都道远，难以节制，请建定边军，屯重兵于巂州，以邛州为理所。”朝廷以为信然，以师望为巂州刺史，充定边军节度，眉、蜀、邛、雅、嘉、黎等州观察，统押诸蛮并统领诸道行营、制置等使。师望利于专制方面，故建此策。其实邛距成都才百六十里，巂距邛千里，其欺罔如此。 
初，南诏陷安南，敕徐泗募兵二千赴援，分八百人别戍桂州，初约三年一代。徐泗观察使徐彦曾，慎由之从子也，性严刻；朝廷以徐兵骄，命镇之。都押牙尹戡、教练使杜璋、兵马使徐行俭用事，军中怨之。戍桂州者已六年，屡求代还，戡言于彦曾，以军帑空虚，发兵所费颇多，请更留旧戍卒一年。彦曾从之。戍卒闻之，怒。都虞候许佶、军校赵可立、姚周、张行实皆故徐州群盗，州县不能讨，招出之，补牙职。会桂管观察使李丛移湖南，新使未至。秋，七月，佶等作乱，杀都将王仲甫，推粮料判官庞勋为主，劫库兵北还，所过剽掠，州县莫能御。朝廷闻之，八月，遣高品张敬思赦其罪，部送归徐州，戍卒乃止剽掠 
以前静海节度使高骈为右金吾大将军。骈请以从孙浔代镇交趾，从之。 
九月，戊戌，以山南东道节度使卢耽为西川节度使，以有定边军之故，不领统押诸蛮安扶等使。 
庞勋等至湖南，监军以计诱之，使悉输其甲兵。山南东道节度使崔铉严兵守要害，徐卒不敢入境，泛舟沿江东下。许佶等相与谋曰：“吾辈罪大于银刀，朝廷所以赦之者，虑缘道攻劫，或溃散为患耳，若至徐州，必菹醢矣！”乃各以私财造甲兵旗帜。过浙西，入淮南，淮南节度使令狐綯遣使慰劳，给刍米。都押牙李湘言于綯曰：“徐卒擅归，势必为乱，虽无敕令诛讨，籓镇大臣当临事制宜。高邮岸峻而水深狭，请将奇兵伏于其侧，焚荻舟以塞其前，以劲兵蹙其后，可尽擒也。不然，纵之使得渡淮，至徐州，与怨愤之众合，为患必大。”綯素懦怯，且以无敕书，乃曰：“彼在淮南不为暴，听其自过，馀非吾事也。” 
勋招集银刀等都窜匿及诸亡命匿于舟中，众至千人。丁巳，至泗州，刺史杜慆飨之于球场，优人致辞。徐卒以为玩己，擒优人，欲斩之，坐者惊散。悰素为之备，徐卒不敢为乱而止。悰，慆之弟也。 
先是，朝廷屡敕崔彦曾慰抚戍卒擅归者，勿使忧疑。彦曾遣使以敕意谕之，道路相望。勋亦申状相继，辞礼甚恭。戊午，行及徐城，勋与许佶等乃言于众曰：“吾辈擅归，思见妻子耳。今闻已有密敕下本军，至则支分灭族矣！丈夫与其自投罗网，为天下笑，曷若相与戮力同心，赴蹈汤火，岂徒脱祸，兼富贵可求！况城中将士皆吾辈父兄子弟，吾辈一唱于外，彼必响应于内矣。然后遵王侍中故事，五十万赏钱，翘足可待也。”众皆呼跃称善。将士赵武等十二人独忧惧，欲逃去，勋悉斩之，遣使致其首于彦曾，且为申状，称：“勋等远戍六年，实怀乡里；而武等因众心不安，辄萌奸计。将士诚知诖误，敢避诛夷！今既蒙恩全宥，辄共诛首恶以补愆尤。”冬，十月，甲子，使者至彭城，彦曾执而讯之，具得其情。乃囚之。丁卯，勋复于递中申状，称：“将士自负罪戾，各怀忧疑，今已及苻离，尚未释甲。盖以军将尹戡、杜璋、徐行俭等狡诈多疑，必生衅隙，乞且停此三人职任，以安众心，仍乞戍还将士别置二营，共为一将。” 
时戍卒拒彭城止四驿，阖城汹惧。彦曾召诸将谋之，皆泣曰：“比以银刀凶悍，使一军皆蒙恶名，歼夷流窜，不无枉滥。今冤痛之声未已，而桂州戍卒复尔猖狂，若纵使入城，必为逆乱，如此，则阖境涂地矣！不若乘其远来疲弊，发兵击之，我逸彼劳，往无不捷。”彦曾犹豫未决。团练判官温庭皓复言于彦曾曰：“安危之兆，已在目前。得失之机，决于今日。今击之有三难，而舍之有五害：诏释其罪而擅诛之，一难也；帅其父兄，讨其子弟，二难也；枝党钩连，刑戮必多，三难也。然当道戍卒若擅归，不诛则诸道戍边者皆效之，无以制御，一害也；将者一军之首，而辄敢害之，则凡为将者何以号令士卒！二害也；所过剽掠，自为甲兵，招纳亡命，此而不讨，何以惩恶！三害也；军中将士，皆其亲属，银刀馀党，潜匿山泽，一旦内外俱发，何以支梧！四害也；逼胁军府，诛所忌三将，又欲自为一营，从之则银刀之患复起，违之则托此为作乱之端，五害也。惟明公去其三难，绝其五害，早定大计，以副众望。”时城中有兵四千三百，彦曾乃命都虞候元密等将兵三千人讨勋，数勋之罪以令士众，且曰：“非惟涂炭平人，实亦污染将士，倘国家发兵诛讨，则玉石俱焚矣！”又曰：“凡彼亲属，无用忧疑，罪止一身，必无连坐。”仍命宿州出兵苻离，泗州出兵于虹以邀之，且奏其状。彦曾戒元密无伤敕使。 
戊辰，元密发彭城，军容甚盛。诸将至任山北数里，顿兵不进，共思所以夺敕使之计，欲俟贼入馆，乃纵兵击之，遣人变服负薪以诇贼。日暮，贼至任山，馆中空无人，又无供给，疑之，见负薪者，执而榜之。果得其情，乃为偶人执旗帜列于山下而潜遁。比夜，官军始觉之，恐贼潜伏山谷及间道来袭，复引兵退宿于城南，明旦，乃进追之。 
时贼已至苻离，宿州戍卒五百人出战于濉水上，望风奔溃，贼遂抵宿州。时宿州阙刺史，观察副使焦璐摄州事，城中无复馀兵。庚午，贼攻陷之，璐走免。贼悉聚城中货财，令百姓来取之，一日之中，四远云集，然后选募为兵，有不愿者立斩之，自旦至暮，得数千人。于是勒兵乘城，庞勋自称兵马留后。再宿，官军始至，贼守备已严，不可复攻。先是，焦璐闻苻离败，决汴水以断北路，贼至，水尚浅可涉，比官军至，已深矣。壬申，元密引兵渡水，将围城，会大风，贼以火箭射城外茅舍，延及官军营，士卒进则冒矢石，退则限水火，贼急击之，死者近三百人。元密等以为贼必固守，但为攻取之计。贼夜使妇人持更，掠城中大船三百艘，备载资粮，顺流而下，欲入江湖为盗。以千缣赠张敬思，遣骑送至汴之东境，纵使西归。明旦，官军知贼已去，狼狈追之，士卒皆未食，比追及，已饥乏。贼舣舟堤下而陈于堤外，伏千人于舟中，官军将至，陈者皆走入陂中。密以为畏己，纵兵追之；贼自舟中出，夹攻之，自午及申，官军大败。密引兵走，陷于荷涫，贼追及之，密等诸将及监陈敕使皆死，士卒死者殆千人，其馀皆降于贼，无一人还徐者。贼问降卒以彭城人情计谋，知其无备，始有攻彭城之志。 
乙亥，庞勋引兵北渡濉水，逾山趣彭城。其夕，崔彦曾始知元密败，移牒邻道求救。明日，塞门，选城中丁壮为守备，内外震恐，无复固志。或劝彦曾奔兖州，彦曾怒曰：“吾为元帅，城陷而死，职也！”立斩言者。丁丑，贼至城下，众六七千人，鼓噪动地，民居在城外者，贼皆慰抚，无所侵扰，由是人争归之，不移时，克罗城。彦曾退保子城，民助贼攻之，推草车塞门而焚之，城陷。贼囚彦曾于大彭馆，执尹戡、杜璋、徐行俭，刳而坐刂之，尽灭其族。勋坐听事，盛陈兵卫，文武将吏伏谒，莫敢仰视。即日，城中愿附从者万馀人。 
戊寅，勋召温庭皓，使草表求节钺，庭皓曰：“此事甚大，非顷刻可成，请还家徐草之。”勋许之。明旦，勋使趣之，庭皓来见勋曰：“昨日所以不即拒者，欲一见妻子耳。今已与妻子别，谨来就死。”勋熟视，笑曰：“书生敢尔，不畏死邪！庞勋能取徐州，何患无人草表！”遂释之。有周重者，每以才略自负，勋迎为上客，重为勋草表，称：“臣之一军，乃汉室兴王之地。顷固节度使刻削军府，刑赏失中，遂致迫逐。陛下夺其节制，翦灭一军，或死或流，冤横无数。今闻本道复欲诛夷，将士不胜痛愤，推臣权兵马留后，弹压十万之师，抚有四州之地。臣闻见利乘时，帝王之资也。臣见利不失，遇时不疑；伏乞圣慈，复赐旌节。不然，挥戈曳戟，诣阙非迟！”庚辰，遣押牙张琯奉表诣京师。勋以许佶为都虞侯，赵可立为都游弈使，党与各补牙职，分将诸军。又遣旧将刘行及将千五百人屯濠州，李圆将二千人屯泗州，梁丕将千人屯宿州，自馀要害县镇，悉缮完戍守。徐人谓旌节之至不过旬月，愿效力献策者远近辐凑，乃至光、蔡、淮、折、兖、郓、沂、密群盗，皆倍道归之，阗溢郛郭，旬日间，米斗直钱二百。勋诈为崔彦曾请翦灭徐州表，其略曰：“一军暴卒，尽可翦除；五县愚民，各宜配隶。”又作诏书，依其所请，传布境内。徐人信之，皆归怨朝廷，曰：“微桂州将士回戈，吾徒悉为鱼肉矣！” 
刘行及引兵至涡口，道路附从者增倍，濠州兵才数百，刺吏卢望回素不设备，不知所为，乃开门具牛酒迎之。行及入成，囚望回，自行刺史事。泗州刺史杜忄舀闻勋作乱，完守备以待之，且求救于江、淮。李圆遣精卒百人先入泗州，封府库，慆遣人迎劳，诱之入城，悉诛之。明日，圆至，即引兵围城，城上矢石雨下，贼死者数百，乃敛兵屯城西。勋以泗州当江、淮之冲，益发兵助圆攻之，众至万馀，终不能克。 
初，朝廷闻庞勋自任山还趣宿州，遣高品康道伟赍敕书抚慰之。十一月，道伟至彭城。勋出郊迎，自任山至子城三十里，大陈甲兵，号令金鼓响震山谷，城中丁壮，悉驱使乘城。宴道伟于球场，使人诈为群盗降者数千人，诸寨告捷者数十辈。复作求节钺表，附道伟以闻。 
初，辛云京之孙谠，寓居广陵，喜任侠，年五十不仕。与杜慆有旧，闻庞勋作乱，诣泗州，劝慆挈家避之。慆曰：“安平享其禄位，危难弃其城池，吾不为也。且人各有家，谁不爱之？我独求生，何以安众！誓与将士共死此城耳！”谠曰：“公能如是，仆与公同死！”乃还广陵，与其家诀，壬辰，复如泗州。时民避乱，扶老携幼，塞涂而来，见谠，皆止之曰：“人皆南走，子独北行，取死何为！”谠不应。至泗州，贼已至城下，谠急棹小舟得入，慆即署团练判官。城中危惧，都押牙李雅有勇略，为慆设守备，帅众鼓噪，四出击贼，贼退屯徐城，众心稍安。 
庞勋募人为兵，人利于剽掠，争赴之，至父遣其子，妻勉其夫，皆断锄首而锐之，执以应募。邻道闻勋据徐州，各遣兵戍守要害，而官军尚少，贼众日滋，官军数不利。贼遂破鱼台等近十县。宋州东有磨山，民逃匿其上，勋遣其将张玄稔围之。会旱，山泉竭，数万口皆渴死。或说勋曰：“留后止欲求节钺，当恭顺尽礼以事天子，外戢士卒，内抚百姓，庶几可得。”勋虽不能用，然国忌犹行香，飨士卒必先西向拜谢。癸卯，勋闻敕使入境，以为必赐旌节，众皆贺。明日，敕使至，但责崔彦曾及监军张道谨，贬其官。勋大失望，遂囚敕使，不听归。 
诏以右金吾大将军康承训为义成节度使、徐州行营都招讨使，神武大将军王晏权为徐州北面行营招讨使，羽林将军戴可师为徐州南面行营招讨使，大发诸道兵以隶三帅。承训奏乞沙陀三部落使朱邪赤心及吐谷浑、达靼、契苾酋长各帅其众以自随。诏许之。 
庞勋以李圆攻泗州久不克，遣其将吴迥代之。丙午，复进攻泗州，昼夜不息。时敕使郭厚本将淮南兵千五百人救泗州，至洪泽，畏贼强，不敢进。辛谠请往求救，杜慆许之。丁未，夜乘小舟潜渡淮，至洪泽，说厚本，厚本不听，比明，复还。己酉，贼攻城益急，欲焚水门，城中几不能御。谠请复往求救。慆曰：“前往徒还，今往何益？”谠曰：“此行得兵则生返，不得则死之。”慆与之泣别，谠复乘小舟负户突围出，见厚本，为陈利害。厚本将从之，淮南都将袁公弁曰：“贼势如此，自保恐不足，何暇救人！”谠拔剑瞋目谓公弁曰：“贼百道攻城，陷在朝夕。公受诏救援而逗留不进，岂惟上负国恩！若泗州不守，则淮南遂为寇场，公讵能独存邪！我当杀公而后死耳！”起，欲击之，厚本起，抱止之，公弁仅免。谠乃回望泗州，恸哭终日，士卒皆为之流涕。厚本乃许分五百人与之，仍问将士，将士皆愿行。谠举身自掷叩头以谢将士，遂帅之抵淮南岸，望贼方攻城。有军吏言曰：“贼势已似入城，还去则便。”谠逐之，揽得其髻，举剑击之，士卒共救之，曰：“千五百人判官，不可杀也。”谠曰：“临陈妄言惑众，必不可舍！”众请不能得，乃共夺之。谠素多力，众不能夺。谠曰：“将士但登舟，我则舍此人。”众竞登舟，乃舍之。士卒有回顾者，则斫之。驱至淮北，勒兵击贼。慆于城上布兵与之相应，贼遂败走，鼓噪逐之，至晡而还。 
庞勋遣其将刘佶将精兵数千助吴迥攻泗州，刘行及自濠州遣其将王弘立引兵会之。戊午，镇海节度使杜审权遣都头翟行约将四千人救泗州。己未，行约引兵至泗州，贼逆击于淮南，围之。城中兵少，不能救，行约及士卒尽死。先是，令狐綯遣李湘将兵数千救泗州，与郭厚本、袁公弁合兵屯都梁城，与泗州隔淮相望。贼既破翟行约，乘胜围之。十二月，甲子，李湘等引兵出战，大败，贼遂陷都梁城，执湘及郭厚本送徐州，据淮口，漕驿路绝。康承训军于新兴，贼将姚周屯柳子，出兵拒之。时诸道兵集者才万人，承训以众寡不敌，退屯宋州。庞勋以为官军不足畏，乃分遣其将丁从实等各将数千人南寇舒、庐、北侵沂、海，破沭阳、下蔡、乌江、巢县，攻陷滁州，杀刺史高锡望。又寇和州，刺史崔雍遣人以牛酒犒之，引贼登楼共饮，命军士皆释甲，指所爱二人为子弟，乞全之。其馀惟贼所处。贼遂大掠城中，杀士卒八百馀人。 
泗州援兵既绝，粮且尽，人食薄粥。闰月，己亥，辛谠言于杜慆，请出求救于淮、浙，夜，帅敢死士十人，执长柯斧，乘小舟，潜往斫贼水寨而出。明旦，贼乃觉之，以五舟遮其前，以五千人夹岸追之。贼舟重行迟，谠舟轻行疾，力斗三十馀里，乃得免。癸卯，至扬州，见令狐綯。甲辰，至润州，见杜审权。时泗州久无声问，或传已陷，谠既至，审权乃遣押牙赵翼将甲士二千人，与淮南共输米五千斛、盐五百斛以救泗州。戴可师将兵三万渡淮，转战而前，贼尽弃淮南之守。可师欲先夺淮口，后救泗州，壬申，围都梁城；城中贼少，拜于城上曰：“方与都头议出降。”可师为之退五里。贼夜遁，明旦，惟空城。可师恃胜不设备，是日大雾，濠州贼将王弘立引兵数万疾径奄至，纵击官军。官军不及成列，遂大败，将士触兵及溺淮死，得免者才数百人，亡器械、资粮、车马以万计，贼传可师及监军、将校首于彭城。庞勋自谓无敌于天下，作露布，散示诸寨及乡村，于是淮南士民震恐，往往避地江左。令狐綯畏其侵轶，遣使诣勋说谕，许为奏请节钺。勋乃息兵俟命。由是淮南稍得收散卒，修守备。 
时汴路既绝，江、淮往来者皆出寿州，贼既破戴可师，乘胜围寿州，掠诸道贡献及商人货，其路复绝。勋益自骄，日事游宴。周重谏曰：“自古骄满奢逸，得而复失，成而复败，多矣，况未得未成而为之者乎！” 
诸道兵大集于宋州，徐州始惧，应募者益少，而诸塞求益兵者相继。勋乃使其党散入乡村，驱人为兵。又见兵已及数万人，资粮匮竭，乃敛富室及商旅财，什取其七八，坐匿财夷宗者数百家。又与勋同举兵于桂州者尤骄暴，夺人资财，掠人妇女，勋不能制。由是境内之民皆厌苦之，不聊生矣！ 
王晏权兵数退衄，朝廷命泰宁节度使曹翔代晏权为徐州北面招讨使。前天雄节度使何全皞遣其将薛尤将兵万三千人讨庞勋，翔军于滕、沛，尤军于丰、萧。 
是岁，江、淮旱，蝗。